CELEX: 62019TN0268
Language: da
Date: 2019-04-22 00:00:00
Title: Sag T-268/19: Sag anlagt den 22. april 2019 — Imagina Media Audiovisual m.fl. mod Kommissionen

24.6.2019   
            
            
               DA
            
            
               Den Europæiske Unions Tidende
            
            
               C 213/63
            
         
      Sag anlagt den 22. april 2019 — Imagina Media Audiovisual m.fl. mod Kommissionen
      (Sag T-268/19)
      (2019/C 213/62)
      Processprog: engelsk
      
         Parter
      
      
         Sagsøgere: Imagina Media Audiovisual, SA (Barcelona, Spanien), Imagina EU (Bruxelles, Belgien) og dpa Deutsche Presse-Agentur GmbH (Hamburg, Tyskland) (ved advokaterne P. Kuypers, N. Groot og B. Vitez)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Kommissionens afgørelse af 12. februar 2019 med referencen Ares(2019)856949 om udelukkelse af IMAGINA MEDIA AUDIOVISUAL SL fra de udbuds- og tilskudsprocedurer, som er reguleret af Europa-Parlamentets og Rådets forordning (EU, Euratom) 2018/1046 (1), annulleres, for så vidt som den udelukker Imagina/dpa-konsortiet eller afviste dets bud.
               
            
                  —
               
               
                  Kommissionens afgørelse af 9. april 2019 med referencen Ares(2019)2494476 annulleres, for så vidt som den skal anses for at være afgørelsen om at udelukke konsortiet fra udbuddet med reference nr. PO/2018-05/A4 eller afvise dets bud.
               
            
                  —
               
               
                  Den/de retsakt(er), hvorved Kommissionen tildeler kontrakterne om eller lader en anden part end Imagina/dpa-konsortiet udføre den audiovisuelle dækning af EU-nyheder vedrørende parti 1, 3 og 6 som beskrevet i udbuddet, annulleres.
               
            
                  —
               
               
                  Kommissionen tilpligtes at erstatte det tab, som den har påført konsortiet ved at forhindre det i at udføre kontrakterne vedrørende parti 1, 3 og 6.
               
            
                  —
               
               
                  Kommissionen tilpligtes at betale sagsøgernes omkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat seks anbringender.
      
                  1.
               
               
                  Med det første anbringende gøres det gældende, at Kommissionen foretog et åbenbart urigtigt skøn ved ikke at anerkende, at udelukkelsen af Imagina Media Audiovisual SL — som er et af konsortiets medlemmer — ingen indvirkning har på konsortiets udførelse af kontrakten vedrørende parti 1, 3 og 6 i udbuddet. Udelukkelsen af Imagina Media Audiovisual SL har heller ingen indvirkning på de afgørelser, hvorved Kommissionen tildelte konsortiet disse kontrakter.
               
            
                  2.
               
               
                  Med det andet anbringende gøres det gældende, at Kommissionen foretog et åbenbart urigtigt skøn ved ikke at anvende udbudsdokumenterne korrekt. Kommissionen krævede følgelig ikke, at konsortiet erstattede Imagina Media Audiovisual SL med en anden enhed, som kunne indgå i konsortiet, således som udbudsdokumenterne krævede.
               
            
                  3.
               
               
                  Med det tredje anbringende gøres det gældende, at Kommissionen foretog et åbenbart urigtigt skøn ved ikke at anvende artikel 136, stk. 9, i forordning 2018/1046 korrekt. Kommissionens anvisningsberettigede krævede derfor ikke, at konsortiet erstattede Imagina Media Audiovisual SL med en anden enhed, som kunne indgå i konsortiet, således som forordning 2018/1046 krævede.
               
            
                  4.
               
               
                  Med det fjerde anbringende gøres det gældende, at Kommissionen tilsidesatte konsortiets ret til effektive retsmidler og princippet om god forvaltningsskik. Kommissionen brugte retsstridigt sin afgørelse af 12. februar 2019 med referencen Ares(2019) 856949 om udelukkelse af Imagina Media Audiovisual SL eller sin skrivelse af 9. april 2019 med referencen Ares(2019) 2494476 til at udelukke konsortiet fra udbuddet med reference nr. PO/2018-05/A4.
               
            
                  5.
               
               
                  Med det femte anbringende gøres det gældende, at Kommissionen tilsidesatte konsortiets ret til effektive retsmidler, sin begrundelsespligt og princippet om god forvaltningsskik. Kommissionen begik procedurefejl og tildelte retsstridigt en anden tilbudsgiver end konsortiet kontrakterne vedrørende parti 1, 3 og 6 i udbuddet.
               
            
                  6.
               
               
                  Med det sjette anbringende gøres det gældende, at Kommissionen påførte konsortiet tab ved sin retsstridige adfærd, som har medført, at konsortiet ikke kan udføre kontrakterne vedrørende parti 1, 3 og 6 i udbuddet med reference nr. PO/2018-05/A4.
               
            
         (1)  Europa-Parlamentets og Rådets forordning (EU, Euratom) 2018/1046 af 18.7.2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).